****

 **ŽUPA SV. IVANA KRSTITELJA REČICA**

 **BR. 677. GOD.XIV. 14. VELJAČA 2021.**

 **6. NEDJELJA KROZ GODINU**

**Prvo čitanje*:*** *Lev 13, 1-2.45-46*

**Drugočitanje:** *1Kor 10, 31 – 11,1*

**Evanđelje***: Mk 1, 40-45*

**Zborna molitva:**

Bože, rekao si da boraviš u pravednu i iskrenu srcu. Daj da mi budemo takvi te se trajno nastaniš u nama. Po Gospodinu.

**Ulazna pjesma:**

*Budi mi, Gospodine, hrid zaštite, tvrđava spasenja.*

*Jer ti si hrid moja, tvrđava moja, radi imena svoga vodi me i ravnaj!*

*(Ps 31, 3-4)*

**Pričesna pjesma:**

*Bog je tako ljubio svijet da je dao svoga Sina Jedinorođenca da nije­dan koji u njega vjeruje ne propadne,nego da ima život vječni. (Iv 3, 16)*



Preslavni sveti Josipe, tebe je Bog izabrao za hranitelja svom Sinu i za zaručnika prečistoj Majci Njegovoj i postavio te tako glavarom Svetoj Obitelji, pa te je zbog toga Namjesnik Kristov proglasio zaštitnikom Crkve Isusove.Svim pouzdanjem srca svoga molim te priteci u pomoć čitavoj radničkoj Crkvi! Štiti na poseban način svojom očinskom skrbi Svetog Oca, te sve biskupe i svećenike, koji su sjedinjeni s Petrovom Stolicom!

Brani sve koji se uz sve poteškoće i patnje trude oko spasa duša i učini da se svi narodi ponizno podlože svetoj Crkvi izvan koje nema spasenja. Udostoj se, predobri sveti Josipe, primiti i mene među svoje štićenike. Posvećujem ti se posve i molim te budi mi ocem, zaštitnikom i vođom na putu k spasenju. Isprosi mi čisto srce i veliku želju za vlastitim posvećenjem. Učini da po tvom primjeru sva moja djela budu upravljena na što veću Božju proslavu i za sjedinjenje s božanskim Srcem Isusovim i bezgrešnim Srcem Marijinim i s tobom, o sveti Josipe.

*U ono vrijeme:*

*Dođe k Isusu neki gubavac, klekne i zamoli: »Ako hoćeš, možeš me očistiti!« Isus ganut pruži ruku, dotače ga se pa će mu: »Hoću, budi čist!« I odmah nesta s njega gube i očisti se. Isus se otrese na nj i odmah ga otpravi riječima: »Pazi, nikomu ništa ne kazuj, nego*

*idi, pokaži se svećeniku i prinesi za ­svoje očišćenje što propisa Mojsije, njima za svjedočanstvo.«*

*Ali čim iziđe, stane on uvelike pripovijedati i razglašavati događaj tako da Isus više nije mogao javno ući u grad, nego se zadržavao vani na samotnim mjestima. I dolažahu*

*k njemu odasvud.*

*Riječ Gospodnja.*

|  |
| --- |
| EL PROYECTO PASTORAL DE LA EVANGELII GAUDIUM EN NUESTRA IGLESIA DIOCESANAKad Isus Krist jednog takvog gubavca očito prihvaća i daruje mu izliječenje i spasenje, događa se za pogođenog odlučujući zaokret u njegovom životu. Osjeća se kao nanovo rođen. Njemu nije darovano samo zdravlje, što ga on po ljudskoj procjeni nije mogao očekivati, nego se može ponovno vratiti u krug prijatelja i poznanika. A prije svega: Bog sam mu je pokazao, da nije isključen iz njegove zajednice ljubavi i života. Koja radost, koje klicanje ispunjaju srce toga otprije izmučenog i stvarno siromašnog čovjeka!Izliječeni gubavac u svojoj radosti zaboravlja na Isusov nalog da bi se morao pokazati svećenicima, kako bi se potvrdilo izliječenje, a ne da javno govori o tome čudu. Isus nije htio biti jednostrano priznat samo kao čudotvorac. Ipak taj dobri čovjek išao je uokolo i svima pričao o čudesnom djelovanju Božjem!Ako pažljivo i s pogledom ljubavi idemo kroz život, tada ćemo opaziti tuđu nevolju i možda tu i tamo pomoći, ili u najmanju ruku nešto utjehe i olakšanja moći posredovati. I to iskustvo ljubavi i prihvaćanja, koje mi kršćani možemo posredovati bolesnima i patnicima kao i oni koji se osjećaju isključenima, možda je za pogođene kao zraka svjetlosti ljubavi Božje, koja baš za njih u ovom trenutku dobiva konkretan oblik.Mi ne možemo gledati u srce bližnjega i ne znamo što je njega tjeralo u ovoj ili onoj odluci i djelovanju. Posljednji sud je kod Boga koji je ujedno pravedan sudac i milosrdni Otac! |

|  |
| --- |
| Slikovni rezultat za korizma KORIZMA*Korizma, lat. quadragesima, četrdesetnica je razdoblje od četrdeset dana prije Uskrsa u kojima se pripremamo za pashalni misterij. Počinje na Čistu srijedu ili Pepelnicu i traje do Velikog Četvrtka. Liturgijska boja je ljubičasta. U korizmi se ne ukrašavaju oltari i crkva, ne sviraju orgulje i druga glazbala, ako nije nužno. Ispušta se aleluja i Slava. Negdje se (Gluha nedjelja) zakrivaju oltarne slike, križevi i kipovi.**Podrijetlo. Slijedeći mišljenje sv. Jeronima i sv. Leona neki autori smatraju da korizma počinje već od apostolskih vremena, dakle od prvotne Crkve. Drugi pak misle da nije postojala prije IV. stoljeća. Ustvari, možemo reći, sve do vremena koje je slijedilo nakon prvih progona kršćana u Crkvi nije bio poznat niti zabilježen jedan ovakav asketski preduskrsni period kakav mi danas imamo.***Korizmena djela: post, milostinja i molitva.****Nutarnja raspoloženja koja trebaju pokretati naš korizmeni elan:*** **Skrušenost srca**
* **Povjerenje u Boga**
* **Strpljivost**
* **Radost**
 |

Dati se na blagdan Pepelnice posuti pepelom, uz svećenikove riječi ʺObratite se i vjerujte Evanđelju!ʺ, znači dopustiti da vatra Božje ljubavi sažegne i u pepeo pretvori naše grijehe te da milost Božja na Čistu srijedu očisti naše duše i tijela. Dušu čistimo molitvom, a tijelo postom. Korizmenim odricanjem od jela, pića te drugih tjelesnih ugodnosti i užitaka – ne umrtvljujemo tijelo i dušu, nego ih pročišćujemo od pretjeranih navezanosti i sklonosti. Tako ih uključujemo u neuništivi život darovan Isusovom smrću na križu i pobjedonosnim Njegovim uskrsnućem.

|  |  |  |
| --- | --- | --- |
| Ponedjeljak,**Župne obavijesti**15.veljača |  | Klaudije |
| Utorak,16.veljača |  | Onezim |
| Srijeda,17.veljača | 18,00 | PEPELNICA – ČISTA SRIJEDANa jednu nakanu |
| Četvrtak,18.veljače |  | Franjo Regis |
| Petak,19.veljača | 17,30 | Konrad:KRIŽNI PUT U ZAMRŠJU+ Jelica Pavlinić |
| Subota,20. veljača | 18,oo | Katarina RicciMISA ZA PRVOPRIČESNIKE I RODITELJE, FIRMANIKE OSMI RAZRED |
| Nedjelja,21.veljača | 8,309,3011,00 | **PRVA KORIZMENA NEDJELJA****DVORANA**+ Vilko, Stjepan (god) Novosel i ob.; \* obitelj Vrane, Jakić i Dugač**ZAMRŠJE**+ Ivan Purgar; + Slavica, Janko Vojvoda; +Stjepan Grubić i ob: + Mato, Ana, Bara Vojvoda; + Miroslava Haluga**DVORANA**POLDANJICA – pro populo |

* U srijedu počinje KORIZMA. Na Pepelnicu zapovijedani POST I NEMRS.
* Budući da je crkva zatvorena križni put petkom imat ćemo u kapeli u Zamršju u 17,30 sati
* Pridružite nam se molitvom Križnog puta petkom u svojim domovima u vrijeme kda imamo u Zamršju.
* Čim vrijeme dopusti počet ćemo s radovima na uređenju oltara u parku i prilaza prema vjeronaučnim dvoranama.
* Svake srijede u Nacionalnom svetištu sv. Josipa u Karlovcu Velika devetnica sv. Josipu.

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.